KIRJALLINEN KYSYMYS P-2500/99 esittäjä(t): Françoise Grossetête (PPE-DE) komissiolle. Yhteinen arvonlisäverojärjestelmä ‐ palvelujen suorituspaikka.



Virallinen lehti nro 225 E , 08/08/2000 s. 0151 - 0152



KIRJALLINEN KYSYMYS P-2500/99 esittäjä(t): Françoise Grossetête (PPE-DE) komissiolle (16. joulukuuta 1999) Aihe: Yhteinen arvonlisäverojärjestelmä palvelujen suorituspaikka Tiedustelisin komissiolta, mitä erityistä kuudenteen neuvoston direktiiviin 77/388/ETY(1), annettu 17. toukokuuta 1977, jäsenvaltioiden liikevaihtoverolainsäädännön yhdenmukaistamisesta sisältyvää määräystä ja tämän direktiivin 9 artiklan 3 kohdan soveltamisen nojalla, on sovellettava seuraaviin palveluihin, silloin kun niitä tarjotaan verotettavalle henkilölle, jonka kotipaikka (joko jäsenvaltio tai kolmas maa) sijaitsee jossakin muussa maassa kuin, missä palveluiden luovuttajan toimipaikka sijaitsee: - näyttelyosaston rakentaminen ja vuokraaminen, joka antaa jollekin toiselle yritykselle mahdollisuuden mainostaa tuotteitansa messuilla - emoyhtiön tarjoamat johto- ja hallintopalvelut muille yhtymään kuuluville yhtiöille - yhtiön johdon tarjoamat palvelut - nesteen tai kaasun kuljettaminen putkea pitkin jäsenvaltiosta toiseen - jossakin muussa jäsenvaltiossa toimivan yhteisen sijoitusrahaston hallinnointi - puhelinpalvelut keskipitkän- ja pitkänmatkan lennoilla - musiikin äänityspalvelut, jotka on tarkoitettu sellaisen alkuperäisäänitteen tekemiseen, jolla helpotetaan CD-levyjen julkaisua jossakin muussa jäsenvaltiossa - rekkojen tai tavaravaunujen vuokraaminen, joita käytetään kuljetuksiin koko yhteisön alueella, silloin kun vuokralleantajan toimipaikka sijaitsee yhteisön ulkopuolella ja vuokraajan toimipaikka sijaitsee jäsenvaltiossa, joka hyödyntää direktiivin 77/388/ETY 9 artiklan 3 kohdassa mainittua optiota - irtaimen omaisuuden vuokraaminen julkisoikeudelliselle laitokselle, jotta sen on mahdollista harjoittaa varsinaista toimintaansa ja muuta direktiivin 77/388/ETY 13 artiklassa tarkoitettua toimintaa - maaperäanalyyseihin ja teollisesta toiminnasta johtuvan saastuneen maaperän puhdistamiseen liittyvät palvelut - samaan oikeussubjektiin kuuluvan kahden eri yrityksen väliset palvelut, mutta jotka kuuluvat kahden eri jäsenvaltion arvonlisäverojärjestelmän piiriin - konttien, kuormalavojen ja nostureiden vuokraus - asianajo- ja välimiespalvelut kauppakiistojen yhteydessä? (1) EYVL L 145, 13.6.1977, s. 1. Frederik Bolkesteinin komission puolesta antama yhteinen vastaus kirjallisiin kysymyksiin P-2500/99 ja P-2751/99 (20. tammikuuta 2000) Arvoisa parlamentin jäsen tuo esille joukon yhteisön alv-lainsäädäntöön liittyviä erittäin monimutkaisia ja ongelmallisia tapauksia. Tapauksiin sovellettava verokohtelu edellyttää kahden eri säädöksen huolellista tarkastelua: jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetussa kuudennessa neuvoston direktiivissä 77/388/ETY säädetään mainittujen palvelujen suorituspaikkojen määrittämisestä ja kuudennen alv-direktiivin 13 artiklassa säädetään mainittujen tapausten osalta mahdollisesta verovapaudesta. Koska esitetty kysymys on laaja ja yksityiskohtainen ja siihen sisältyy pitkä luettelo erilaisia tapauksia, niitä olisi tarkasteltava tapauskohtaisesti. Komissio pyytää arvoisaa parlamentin jäsentä huomioimaan sen tosiasian, että tällaisen yksityiskohtaisen vastauksen laatiminen edellyttäisi pitkiä ja monimutkaisia tutkimuksia, joita komissio ei tällä hetkellä kykene toteuttamaan. Lisäksi vastauksen laajuus ylittäisi huomattavasti kirjalliselle kysymykselle asetetut periaatteet.